ORDE do 3 de novembro de 2006 pola que se autoriza a modificación de ensinanzas ao centro privado Sek-Atlántico de Poio (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2006

Examinado o expediente presentado polo centro privado Sek-Atlántico de Poio, no cal solicita a ampliación de catro unidades de educación primaria e unha unidade de educación secundaria obrigatoria;
tamén solicita a redución dunha unidade de bacharelato.
Segundo a Orde do 10 de maio de 2001 (Diario Oficial de Galicia do 11 de xuño) conta con autorización para impartir 3 unidades de educación infantil, 8 unidades de educación primaria, 7 unidades de educación secundaria obrigatoria e 5 unidades de bacharelato das modalidades de ciencias da natureza e da saúde e humanidades e ciencias sociais.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (Diario Oficial de Galicia do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a ampliación de catro unidades de educación primaria e unha unidade de educación secundaria obrigatoria, así como a supresión dunha unidade de bacharelato ao centro privado Sek-Atlántico de Poio, quedando a composición resultante segundo se especifica no anexo desta orde.
Segundo.-Para a entrada en funcionamento das novas unidades, a Delegación Provincial da Consellería de Educación e Ordenación Universitaria,
logo do informe da Inspección educativa, aprobará expresamente a relación de persoal que imparta docencia nas unidades que se amplían.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 3 de novembro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Poio.
Localidade: Poio.
Enderezo: rúa Illa de Arousa nº 4, Boa Vista.
Denominación: centro privado Sek-Atlántico.
Titular: Sek-Atlántico, S.L.
Código do centro: 36019281.
Composición resultante:
Educación infantil: 3 unidades.
Educación primaria: 12 unidades.
Educación secundaria:
8 unidades de educación secundaria obrigatoria.
4 unidades de bacharelato das modalidades de ciencias da natureza e da saúde e a de humanidades e ciencias sociais.